Nati López de Munain

Natividad "Nati" López de Munain Alzola (Ixona, Burgu, Araba,1960ko irailaren 1a) Burgu udalerriko emakumezko lehen alkatea izan da 16 urtez.

 Bizitza 
López de Muniain 1960an jaio zen Ixona herrian (Burgu, Araba). Psikologian lizentziatu zen Euskal Herriko Unibertsitatean. Ezkonduta dago, eta bi seme-alaba ditu.

 Karrera profesionala 
Psikologo gisa lan egiten du Gasteizko Udaleko Haurren Zerbitzuan, babes berezia duten haurren arloan.

 Ibilbide politikoa 
Gaztetatik kultura eta elkartasuneko talde eta elkarteetan aritu izan da. Politikarekiko duen kezka eta herriaren alde lan egiteak bizitza politikoan parte hartzera bultzatu zuen. 1999tik 2003ra Burgun EAJko zinegotzia izan zen. 2003an alkate hautatu zuten gehiengo absolutuz, kargu hori bete zuen lehen emakumea izanik. 5. legealditan irabazi ditu huateskundeetan: 2003-2007; 2007-2011: 2011-2015; 2015-2019; 2019-2023.

Burguko Udala aitzindaria izan da Araban berdintasun plana martxan jartzen. Gasteiz ondoren, Burgukoa izan zen berdintasun plan bat egin zuen lehen udal txikia, eta teknikari baten laguntza teknikoa kontratatu zuen lehen udala.

EUDELen, Euskal Udalerrien Elkartearen (2016-2019) Batzorde Betearazleko kidea da eta Virginia Woolf Basqueskolan parte hartzen du alkate eta euskal zinegotzientzat.

2019ko hauteskunde foralen ondoren, Burguko alkate kargua utzi zuen, Arabako Foru Aldundiko Ingurumen Zuzendari izateko.

 Erreferentziak 

Kategoria:Euskal Herriko Unibertsitateko ikasleak
Kategoria:Euskal Herriko emakume alkateak
Kategoria:Euskal Herriko alkateak
Kategoria:Arabako alkateak
Kategoria:Burguko alkateak
Kategoria:Euskal Herriko psikologoak
Kategoria:Emakume psikologoak
Kategoria:Jelkideak
Kategoria:Emakume alkateak